
Introducere 

Încercând să mă opresc la o istorie locală necunoscută, dintr-un colt ascuns si prăfuit de 
vreme, dintr-o zonă urbană arhicunoscută pe multiple planuri, am întâmpinat multiple greutăți 
în a o găsii. Iniţial am plecat în căutarea unei istorii anonime a unei biblioteci, a unei case de 
patrimoniu, a unor obiceiuri locale dar întâmplarea a făcut ca oprirea mea să fie alta. Dar cum 
spune o veche vorbă românească, înțelept adulmecată de-a lungul veacurilor, „nimic nu este 
întâmplător”, importanţa acestei istorii ca valoare culturală națională m-a obligat, la un nivel 
mult mai rudimentar decât au făcut-o alții, să reamintesc și eu ceea ce a fost uitat. Am fost 
într-o oarecare măsură deturnat de la drumul initial de socul pe care l-am avut când în 
căutarea unui anonimat istoric m-am oprit asupra unei elementare istorii, de o cea mai mare 
însemnătate culturală şi istorică, care este aproape intrată în anonimat. Într-o societate în care 
se cultivă nonvaloarea și disprețul faţă de valoare şi cultură, memoria scurtă, uitarea si 
indiferența sunt atuurile prin care fundamentele culturale si identitare sunt clátinate şi 
dărâmate. Şi dacă pentru mine această istorie este una a locului ce marchează originea mea 
natală, pentru cultura şi istoria românească aceste rădăcini sunt fundamentale şi marchează 
originea și începuturile manifestărilor culturale românești și nu numai. 

Astăzi, să vorbeşti despre un lucru identitar românesc într-un plin proces de 
deznaționalizare si înstrăinare pare a fi anacronic, si cu atât mai mult să vorbesti despre o 
primă şcoală românească în vremuri în care orice om, de bine de rău, are acces într-o școală 
indiferent de nivelul său social si educaţional. La ce ne-ar folosi nouă o informaţie despre o 
primă şcoală românească şi despre o primă scriere de carte în limba română de vreme ce acum 
sunt pline bibliotecile si libráriile de cărți pe care nu le mai citeşte nimeni? Si totuși, valoarea 
unei cărți în acele vremuri era inestimabilă iar accesul la educaţie îl aveau doar marii cărturari 
al vremii. 

Biserica este punctul zero al incursiunii noastre în istoria primei şcoli românești si locul 
de plecare al primelor manifestări culturale. De ce biserica? O scurtă cercetare în istoria 
culturală a Europei ne poate evidentia fără echivoc, cá Europa însăși este o sinteză a 
civilizației elene, a civilizației romane si a culturi creștine; iar România este prin excelență o 
astfel de sinteză. Printr-un foarte mare aport creştin impregnat în întreaga cultură românească, 
ca în nici o altă [ага europeană, îndrăznesc să afirm că şcoala si biserica întotdeauna au fost 
concrescute iar în decursul istoriei nicăieri în nici o altă ramură a societăţii româneşti explozia 


de cultură şi învăţătură nu s-a manifestat ca cea din teologie şi dogmatică. Prima şcoală 

românească din curtea Bisericii „Sf. Nicolae” din Braşov este practic dovada celor afirmate 


mai sus şi orice decădere a uneia dintre ele s-a reflectat în cealaltă. 


„Întâia școală românească” din Scheii Braşovului 

Spaţiul geografic al vechiului oraş Brașov se află în centrul țării, în Depresiunea 
Brașovului, delimitat în partea de S si SE de masivele Postávaru şi Piatra Mare. Înființat 
probabil pe la începutul secolului al XIII-lea de ordinul cavalerilor teutoni, prima atestare 
documentară a oraşului dateaza din 1234, când oraşul a apărut în Catalogul Ninivensis cu 
numele de Corona. În anul 1288 Braşovul este consemnat într-un document latin, aflat în 
Biblioteca Bathyaneum din Alba Iulia (in copie la Institutul de Istorie din Cluj) si se 
dovedește a fi primul act păstrat care a fost emis în Braşov, purtând menţiunea expresă: 
„Datum in Braso” şi fiind emis de regele Ladislau al IV-lea. 

Scheii Braşovului şi oamenii acelor pamânturi nu au aparținut dintotdeauna oraşului 
Braşov fiind practic în afara vechilor ziduri de apărare ale orașului. Atestările unor vechi 
cetăți dacice la Pietrele lui Solomn unde au fost găsite urmele unei fortificaţii; mai exact baza 
unui turn dacic, precum şi rămăşiţele unui val de apărare; explică continuitate tradițiilor 
precrestine a Junilor din Scheii Braşovului. Actualmente sărbătoarea Junilor reprezintă un 
complex de obiceiuri care combină practici pre-creştine cu manifestări creştine pentru a reda 
vechiul mit al morții şi renașterii rituale a timpului calendaristic. De asemenea in epoca 
medievală comeciantii scheieni intretineau un bogat negot cu produse braşovene privilegiate 
şi mărfurile de tranzit, în Țările Române, în Peninsula Balcanică şi chiar mai departe, in 
Levant, Siria şi Egipt. 

Acolo, pe pământurile străvechi ale populaţiei indigene din Scheii Brașovului, într-o 
Transilvanie vasală Ungariei, cronica locală din 1292 consemnează biserica „Sf. Nicolae”. 
Ulterior pe 15 decembrie 1399 Papa Bonifaciu al IX-lea aminteşte lăcaşul de cult si 
învățătură, iar în 1477 popa Costea scrie aici un voluminos „Minei de sărbători”. Începând cu 
anul 1495 cronica bisericii spune spre înţelesul tuturor: ,, s-au zidit sfânta biserică si şcoala”. 
Necesitatea unei şcoli era evidentă în condiţiile în care românii majoritari ortodocşi se 
confruntau cu multiplele culte “autoritare”, fiind nevoiţi să-şi apere identitatea şi să-şi 
păstreze fiinţa naţională, prin formare şi educaţie creştin ortodoxă în masă. Din secolul al 
XIII-lea până la sfârşitul secolului al XVI-lea datele care consemnează biserica şi şcoala nu 
specifică şi tipul aspectual-arhitectural al celor două edificii şi dacă au existat cu adevărat 


două. Locasul de cult ar fi putut fi totodată şi locas de învățătură. 

Şcoala nouă, de piatră, a fost construită în 1597, prin osteneala protopopului Mihai, din 
fondul dăruit cu dragă inimă de Aron Voda al Moldovei şi astfel sub egida bisericii se 
înființează „Întâia Scoalá Românească” asa cum prof. dr. Vasile Oltean își va intitula prima 
sa carte. Este consemnat de asemenea aportul ctitoricesc al voevozilor de peste munţi Vlad 
Călugărul, Neagoe Basarab, Mihai Viteazul, Petru Cercel, Aron Vodă, Gheorghe Ştefan ş.a., 
de-a lungul vremurilor adăugându-i-se alte trei paraclise de slujbă bisericii, iar în 1760 este 
reclădită şcoala, adaugandu-i-se un etaj în stil baroc. 

Incepând cu anul 1559, limba de predare în această şcoală se ştie că era româna iar prin 
valoroşii ei slujitori, protopopi şi preoți cărturari, biserica slujeşte din plin focarul de cultură 
din Scheii Braşovului, patronând şcoala, tiparul şi scrierea cărților româneşti și adunând toti 
copiii mai rásáriti ai Braşovului dornici să cunoască lumina învățăturilor. Între 1556 şi 1588 
diaconul Coresi împreună cu alti colaboratori tipăresc primele cărți de circulație în limba 
română si astfel oficializând definitiv scrisul în această limbă. În 1570, diacul Oprea 
alcătuieşte „Octoihul românesc”, iar 8 ani mai târziu (1578), popa Voicu redactează 
„Învăţături morale din Vietile Sfintilor - Cuvântări la sfinţi şi pilde de folos sufletesc”. 
Autoritatea locală acceptă folosirea ca prim manual românesc a „catehismului coresian” la 
şcoala din Schei. În 1587 popa Iane scrie întâiul text brașovean în limba română, iar apoi, în 
secolul al XVI-lea, dascălul Barbu Hoban scoate primul manual de filosofie. În 1628-1633 
prot. Vasile scrie prima cronică cu subiect românesc şi primul ,, Parimier românesc” iar în 
paralel dascălul Petcu Soanu în 1731 începe să tipărească primul calendar almanah în limba 
română. Radu Tempea al II-lea in 1733 scrie cronica Scheilor 1392-1733. La 1757, dascălul 
Dimitrie Eustatievici scrie prima gramatică, iar la 1797 Radu Tempea al V-lea tipareşte 
gramatica românească. Între 1821 şi 1828 poetul şi profesorul de muzică religioasă Anton 
Pann poposeste pentru câtva timp in aic in $сһеп Braşovului inclusiv cântând în strana 
bisericii. În luna mai 1848 dascălul George Ucenescu fost elev al lui Anton Pann compune 
muzica imnului "Desteapta-te, Romane" pe versurile lui Andrei Mureşianu. 

În perioada ocupaţiei staliniste patrimoniul cultural aflat în proprietatea şcolii și bisericii 
este ascuns și zidit în turla bisericii. Sunt redescoperite ulterior cele „aproximativ 4.000 cărţi 


وو 


vechi si peste 30.000 documente precum si numeroase obiecte muzeale ” care „stau astăzi 
strajă la temelia istoriei, oferind tuturor posibilitatea de cunoaștere a adevărului care se 


derula istoric pe aceste meleaguri. ” (Oltean 2013: 285-286) 

„Cartea, factor de unitate naţională 

„Și am scris cu tiparul voao, fraților, românilor, să fie pre învăţătură şi và rog ca fraţii 
miei, să cetiţi şi bine să socotiți, că veți vedea voi înşivă, cum că e mărgăritariu şi comoară 
ascunsă “ - Diacolul Coresi, din primele tipărituri în limba română. 

Numeroşi cercetători au atras atenția asupra valorilor de carte veche din Scheii 
Braşovului, începând cu Nicolae lorga şi continuând cu P.P.Panaitescu, lon Bogdan, 
Costantin Lacea $1 alții. Nimeni însă nu s-a încumetat să realizeze un catalog complet al 
acestui impresionant fond de carte veche, deşi competente lucrări au cunoscut lumina tiparului 
sub semnărtura lui Candid Muslea, Costantin Lacea şi mai recent Elena Linta. Unele cărți se 
făceau pe atunci din piele de miel nenăscut, pentru că era foarte fină si neporoasă iar astăzi 
aceste raritáti sunt expuse în muzeul primei şcoli românești. ”În condiții medievale, obligaţi 
să trăim despărțiți arbitrar în ţinuturi diferite, cartea si limba ei română a ţinut laolaltă unit 
spiritual acest popor.” În muzeul primei scoli româneşti sunt "expuse ca argument cele mai 
valoroase monumente de limbă română medievală " 


Epoca începuturilor. Pentru această perioadă, cărțile de scoală, în cea mai mare parte 


erau reprezentate de cărțile bisericeşti, folosite atât pentru învățătură, cât şi pentru învăţarea 
scris-cititului, servind pentru învăţarea limbii slave şi române, a scrierii chirilice, cât şi pentru 
inițierea în cunoaşterea $1 practicarea ritualului, a textelor cu conținut filozofic creştin si a 
pravilelor bisericeşti. Dintre cele mai importante cărți încă păstrate în schei, menţionăm: 

"Omiliarul" (databil pentru sfârşitul sec. al XI-lea şi începutul celui de-al XII-lea), - 
carte cu învățătură, constând din cuvântările, care preiau pericope din Biblie, interpretându-le 
pe înţelesul creștinului, raportândule la viaţa socială, nefiind lipsite de conţinut educativ. 

“Moliftelnicul slav" (manuscris din sec al XV-lea) - carte de ritual creștin ortodox. 

"Leasvita -Scara Sf. loan, egumenul manastirii Sinai-Athos" (sec al XV-lea) - face 
parte din scrierile bizantine cu conținut isihast, redând treptele exerciţiilor spirituale. 

"Cuvantarile lui Efrem Sirul " (sec al XV-lea) - carte subintitulată "fnvdfáturd 
folositoare pentru suflet” de esenţă filosofică cu învățături despre neînfricare, despre iubire, 
despre răbdare îndelungată, despre blándete, despre lăcomie, despre minciună etc ... 

"Ioan Cantacuzino, Opera polemică împotriva dogmei mahomedanilor si iudeilor” (sec 
al XV-lea) — carte istorică si dogmatică în acelaşi timp 

"Ínvátáturi morale din viețile sfinţilor”, “Octoihul”, “Psaltirea”, "Ceaslovul" (sec al 


XV-lea) toate sunt cărți de învățătură creștină. 

Epoca tiparului coresian. Diaconul Coresi (d. 1583, Braşov) a fost un diacon ortodox, 


traducător si meşter tipograf român originar din Târgovişte. Este editorul primelor cărți 
tipărite în limba română. A editat în total 39 de titluri de carte, tipărite în sute de exemplare si 
răspândite în toate ținuturile româneşti, facilitând unitatea lingvistică a poporului român dar si 
apariția limbii române literare. Odată cu aducerea tiparului coresian de la Târgovişte la 
Braşov (1556), tipăriturile ieșite din teascurile diaconului Coresi reînoiesc si reîmprospătează 
arhivele şcolii cu noi cărţi scrise în limba română atât de necesare. Tipărirea unei cărţi era un 
process laborios ce putea lua până la patru luni. Între 1556 şi 1588 au circulat 40 de titluri în 
sute de exemplare, către toate ţinuturile româneşti, ajutând astfel la o unitate spirituală de care 
era atât de mult nevoie. 

Constatăm un număr mare al gramaticilor si dascălilor cu o activitate remarcabilă pentru 
această perioadă: popa Costea (+ 1477); popa Dobre (1541-1572 - copist de manuscrise); 
diacul Oprea (autorul unui "Octoih romanesc” la 1570); popa Voicu (1572-1578 — autorul 
recopierii cărții "Învățături morale din vieţile sfinților"), protopopul Iane (1575- 1591 - 


Д 


colaborator coresian, traducatorul "Cazaniei а l-a”, autorul primei scrisori romanesti la 
Brasov); protopopul Mihai (1578-1604 - colaborator coresian, ctitorul scolii de piatra din 
1575). Alături de cărțile menţionate mai sus se folosea şi un Manual de filozofie, descoperit 


recent în arhiva muzeului din Scheii Brasovului. 


Epoca umanistă. Pana în veacul al XVII-lea şcoala din schei nu-și modifică continutul 
educational, dar în veacul următor ea parcurge drumul către un învățământ complex, conduse 
de la Sibiu de braşoveni Dimitrie Eustatievici (1786-1796, autorul primei gramatici 
romanesti - 1757) si Radu Tempea V (1796-1808 si el autor al unei gramatici româneşti de 
structură latină — 1797). Pentru scoală se scriu, se copiaza si se procură noi cărți, dintre care 
mentionam: ”Висоаупа pentru învățarea pruncilor", Ramnic, 1749; "Inváfátura 
creştinească”, Blaj, 1756; "Bucvar sau începere de învățătură celor ce vor să învețe carte cu 
slove latinești”, Viena 1771; "Carte trebuincioasă pentru dascălii scoalelor de jos, românești, 
neunite", Viena, 1785; Ducere de mână cătră aritmetica sau socoteala pentru treaba 
pruncilor rumăneşti, ce se învață în scoalele cele mici", Viena, 1785; Gheorghe Sincai, 
"Índreptarea către aritmetică - intaia carte", Blaj, 1785; "Bucoavna pentru pruncii cei 
rumănești carii să află în Marele principatum Ardealului", Sibiu, 1788; Ioan Piuariu Molnar, 
"Retorica, adică învățătura si tocmirea frumoasei cuvântări", Buda, 1798 s.a. 

Începuturile scrierilor în limba română, nivelul avansat de exprimare al limbi române 


nescrise până atunci, importanța acordată culturii şi gradul de educare şcolară din acele 

vremuri sunt doar câteva din mărturiile unui aşa numit „primitivism” al evului mediu carpato- 


dunărean dezvoltat de „iobagii” acestor meleaguri. 


Imnul national „Deşteaptă-te Române” 

Despre imnul naţional nu poate fi spus nimic mai frumos şi mai complet decât ceea ce 
profesorul si preotul Vasile Olteanu declară pe pagina oficială a muzeului "Prima Şcoală 
Românească” iar cuvintele dânsului sunt şi cuvintele mele: 

= În frământata noastră istorie, evenimentele mari şi-au găsit, la cotitură de drum, 
oameni, care, sub impulsul trăirilor, au generat valori spirituale menite să răspundă întru 
totul acelui imperativ. Cântecul patriotic, indiferent de forma pe care o îmbracă (protestatar, 
de revoltă, imn, cântec de masă etc.) declanşa emoții spirituale, care facilitau închegarea în 
unitate a celor care, mânaţi de aceleaşi idealuri, îşi găseau întilnire comună sub lumina 
semnificaţiilor patriotice lansate de cântecul agitatoric. 

Poate şi prin faptul că ele îşi trag esenţa tematică din însăşi creaţia populară (în 
general, balada sau cântecul de haiducie), care de-a lungul veacurilor au acumulat setea de 
revoltă şi dreptate a maselor, ele au devenit atât de repede populare, fiind confundate uneori 
cu creaţia folclorică şi regăsite în manuscrisele de culegeri folclorice ale primilor culegători. 

Premergător revoluţiei pașoptiste, eveni-mentele mişcării lui Tudor Vladimirescu au 
generat şi ele cântece patriotice (ca să dăm un exemplu, ,, Mugur mugurel“), dar ele şi-au 
avut perimetrul de manifestare limitat în aria de răspândire a revoluţiei muntene. Un adevăr 
trebuie recunoscut: fonic-muzical ele îşi găsesc obârşia în glasul psaltic bisericesc, pentru că 
dascălii de biserică s-au dovedit nu numai buni cântăreţi, dar şi mai apropiaţi sufletește de 
cauza şi idealurile maselor. Faptele se confirmă prin relaţia care poate fi făcută între 
cântecul patriotic şi cele opt glasuri existente în cartea sfântă a Octoihului bisericesc. Nu 
întâmplător, iniţial, toate aceste creaţii au circulat în manuscrise în notație psaltică, motivele 
putând fi cel puţin două: autorii cunosc această muzică, fiind slujitori ai bisericii, şi un alt 
motiv ar fi posibilitatea de control redusă a autorităţii, necunoscánd notația psaltică şi grafia 
chirilică. 

Poate nici un eveniment istoric nu a născut mai multe asemenea creaţii ca revoluţia 
paşoptistă şi nu s-a manifestat cu atâta trăire pe întregul cuprins al ţării, reunind laolaltă 
toate categoriile sociale şi chiar vorbitorii de limbă şi etnii diferite. 

Între români a circulat mult „Mugur mugurel“ (care foloseşte glasul V de la strana 


bisericii), „Marşul lui lancu“ (care foloseşte vechiul marş al lui Dragoş Vodă, pentru care 

Constantin Paraschivescu este întemnițat la Văcăreşti, plătin-du-şi curajul cu viaţa); „Saltă 
române! “; „Нога Ardealului“ (compusă la Braşov); „Marşul românesc de la 1848“ (scris 
tot în psaltică, autorul şi com-pozitorul fiind necunoscut); „Moartea vitează “ ş.a. Revoluţia 
paşoptistă şi evenimentele premergătoare au generat „Imnul Moldovenilor“ şi pentru 
naţionalităţi „Siebenbiirgenlied “ (cântecul saşilor) scris de Leopold Maximilian Molke, după 
ce a fost tanspus pe muzică de Johann Lucas Hedvig (1802-1849) mai întâi pentru 
comemorarea în 1845 a Casei Hirscher din Braşov, a devenit atât de popular încât este 
cuprins în multe manuscrise româneşti în traducere. Circula şi Marseilleza franceză într-o 
variantă românească a lui Rougat de l'Isle, care a generat piesa „Panduru“ a cărei 
paternitate este disputată. 

Toate aceste creaţii, mai mult sau mai puţin populare, nu au putut, însă, depăşi 
intensitatea си care s-a impus “Deşteaptă-te, Románe!", care - după aprecierea 
muzicologului Viorel Cosma - „a apărut atunci ca un strigăt de revoltă, ca o voce a 
latinitáfii, ca un glas de independenţă, imn de reîntregire statală, odă eroică de izbândă 
seculară a poporului român “. 

Nicolae Bălcescu îl aminteşte între imnurile revoluţiei pașoptiste, printre opurile 
veacului. Cei mai mulţi istorici îl compară cu „Oda lui Cárlova" sau „Deşteptarea 
României“ a lui Vasile Alecsandri, dar ele n-au devenit ca „Deşteaptă-te, Române“ o 
programă naţională. Pe bună dreptate, aprecia Aron Densuşianu: 

„Acest admirabil cântec a imprimat într-un cadru restrâns tot ce a existat mare în viaţa 
noastră, toti românii, toate credinţele şi aspiraţiile lor, plângerile sorții, ca şi rásunetele de 
eroism. Blestemul tinerimei ca şi îndumnezeirea libertăţii, sunt descrise cu atâta vigoare şi 
avânt încât se pare că la crearea acestui cântec serafimii i-au dat poetului condeiul din aripa 
lor de foc. În acest cântec este desăvârşirea spiritului biblic, o gravitate profetică. “ 

La rândul său, Mihai Eminescu, nu numai că-i dedică valorosul poem ,, Mureşianu “, 
dar în poezia „Epigonii“, în care aşază ca într-un panteon mărimile culturii naţionale oferă 
poetului braşovean locul cuvenit: „Preot deşteptării noastre / Semnelor vremii profet“. De 
asemenea, criticul Maiorescu, a cărui apreciere în lista valorilor literare n-a fost încă 
contestată, tinea să spună despre Mureşianu şi poezia sa: 

„Andrei Mureşianu a scris multe versuri, dar a făcut o singură poezie, „Deşteaptă-te, 
române“. Această poezie (deşi prea lungă) arată un ataşament patriotic adevărat, a venit în 
momentul unei mari agitații a spiritelor, a fost din întâmplare singura care a dat expresie 


agitării, în acel moment (1848), si a rămas cunoscută de toată lumea română. Aşa de întinsă 

şi de adâncă era pe atunci mişcarea sufletească a poporului, încât nu putea să fie stăpânită în 
marginile obişnuite, ci, precum s-a revărsat în acţiuni istorice neobişnuite, a căutat să 
exprime şi în oarecare formă estetică - ale emofiunii, în poezie şi cântare. Cântarea era o 
trebuinfá neaparată a situaţiei şi pentru cântare se cere şi poezie” 

Pertinenfa aprecierilor lui Maiorescu este cu atât mai mult apreciabilă, cu cát era 
făcută ca replică lui Aron Densuşianu, care ín „Istoria literaturii române“ constata 
superioritatea poeziei lui Andrei Mureşianu faţă de poezia lui Vasile Alecsandri. 

Dacă poezia s-a bucurat de la început, ca şi cântecul, de mare popularitate, în schimb 
paternitatea melodiei nu a preocupat pe nici un contemporan. După ce poezia a fost publicată 
sub titlul „Un Răsunet“, cu 11 strofe, în numă-rul 25 al „Foii pentru minte, inimă şi 
literatură “ (р. 200), avea să fie copiată în numeroasele manuscrise de culegeri folclorice ale 
timpului, aceasta fiind una din dovezile popularității de care s-a bucurat. Cu excepția 
manuscrisului semnat de George Ucenescu, toate celelalte manuscrise nu însoțesc textul 
poeziei cu notații muzicale. 

Întrucât în numeroase publicaţii părerile sunt împărțite cu privire la paternitatea 
melodiei, vom expune în continuare argumentele demne de luat în seamă, prin care, fără să 


avem pretenţia ultimului cuvânt, să „айт cezarului ce este al cezarului “. = 


Muzeul Prima Şcoală Românească 

Despre muzeu profesorul Vasile Olteanu declara: 

= Muzeul Primei Școli Româneşti este compus din mai multe camere, şi anume: Sala de 
clasă "Anton Pann" care aminteşte nu numai de popasurile merelui povestitor Anton Pann 
dar si de școala veche, în jurul căreia s-a fondat un focar de cultură, aici tipărindu-se cele 
dintâi cărţi de cultură în limba română, scriindu-se prima cronică cu subiect românesc, 
prima gramatică românească, primul calendar almanah în literatura română; 

Sala "Diaconul Coresi" ale cărei exponate sunt: "Cazania a П-а" ("Cartea românească 
cu învățătură”), "Psaltirea", "Sbornicul", "Octoihul" s.a.; Sala "Cartea, factor de unitate 
natională", unde, cele peste 80 hrisoave domneşti, înscrise pe pergament si aurite, confirmă 
permanentele legături între ţinuturile românești si, unde sunt expuse cele mai valoroase 
monumente de limbă română medievală printre care se numără: "Biblia de la 
Bucuresgti"(1688), | "Cazania lui  Varlaam'(1643),  "Indreptarea legii" ае la 
Tárgoviste(1652),s.a. 

Sala "Cartea si Cărturarii braşoveni" — copiștii, traducătorii, creatorii de limbă 
literară, muzică si artă, toți aceștia sunt reprezentați aici prin câteva dintre valorile 
adăpostite în arhiva istorică a muzeului printre care sunt: "Omiliarul" din veacurile XI-XII, 
Molitvelnicul popei Bratu, Parimiarul protopopului Vasile, alături de tablourile în ulei pe 
panză ale fondatorului liceului "Andrei Saguna", precum si opereta "Crai nou" a lui Ciprian 
Porumbescu. 

"Sala cu vatrá"- un mic colt etnografic reprezentat de vatră, icoane pe sticlă şi obiecte 
casnice amintind de caracterul săsesc al Scheiului în perioada medievală. 

Alături se afla, recent restaurat, Complexul muzeal din incinta bisericii Sfantul Nicolae, 
care expune în cca 30 camere, valori menite să confirme tradiţiile de cultură si artă pe care 
le-a înscris Șcheii braşovului în patrimoniul national. 

Dintre exponatele întâlnite menţionăm câteva titluri valoroase: Cazania a II-a - Carte 
românească de învățătură - tradusă de protopopii lane si Mihai, Psaltirea, Sbornicul, 
Octoihul; si, bineînţeles, tiparnifa diaconului la care se poate lucra si azi. Lucian Blaga 
spunea că aceste cărți au înscris în cultura română "întâiul mare poem al acestui neam". 

Băncile scrijelite unde se înghesuiau învăţăceii, călimările de cerneală si tăblițele pe 
care se scriau literele, te îndeamnă să le atingi. Tematic sunt organizate aici expozițiile: 
"Junii brașoveni", "Scheii brasovului în pictura lui Stefan Mironescu", "Muzeul Tudor 
Ciortea”, "Muzeul Ex libris", "Muzeul Nicolae Titulescu”, "Muzeul Ion Colan", urmând a se 


organiza "Muzeul Patrimoniului naţional şi universal".— 

(с) Alex Farca 

б Alex Farca 
“аф; x 

had! 
TNT 


УА ANE: 


(c) Alex Farca 


(c) Alex Farca 

